Kombe la Dunia 2010
FIFA yapanga makundi ya fainali za Kombe la Dunia 2010 huko Afrika Kusini. Wenyeji Bafana Bafana kucheza mechi ya ufunguzi na Mexico Ju
FIFA imepanga timu zote 32 katika makundi manane ya kuwania ubingwa wa kombe la dunia 2010 nchini Afrika Kusini, ambapo kundi la G limetajwa kuwa kundi la kifo kufuatia timu tatu zinazopewa nafasi ya kufanya vyema kupangwa katika kundi moja. Kundi C litakuwa na ushindani mkali kati ya Uingereza,Marekani, Algeria na Slovenia ambayo imeingia katika fainali hizo baada ya kuitoa Urusi. Wenyeji Afrika Kusini wanaonekana kupumua kidogo licha ya kupangiwa Mexico, Uruguay na Ufaransa. Makundi hayo ni kama ifuatavyo Afrika Kusini, Mexico, Uruguay na Ufaransa. Argentina, Nigeria, Korea Kusini na Ugiriki. England, Marekani, Algeria na Slovenia. Ujerumani, Australia, Serbia na Ghana. Uholanzi, Denmark, Japan na Cameroon. Italia, Paraguay, New Zealand na Slovakia. Brazil, Korea Kaskazini, Ivory Coast na Ureno. Uhispania, Uswisi, Honduras na Chile. Mechi za ufunguzi kati ya Afrika Kusini na Mexiko inatarajiwa kufanyika June kumi na moja 2010.